google/wiki40b huggingface dataset:
InterViews

InterViews er et tidligere C++ widgetverktøy for vindussystemet X, som ble utviklet av Mark Linton og hans gruppe ved Stanford University ved Silicon Graphics. Den siste større versjonen var InterViews 3.1 i 1993, og inkluderte tegneeditoren Unidraw som var basis for John Vlissidess arbeide ved Stanford.
InterViews hadde også lettvekts-glyfer som ble brukt på Apples monokrome skjermer, på Motif, OPEN LOOK og SGI Motif. Verktøyet har blitt portert til nesten alle versjoner av Unix som kjører X11.
Arnaud Art

Idrettskarriere

Art deltok ved European Youth Olympic Festival 2009 i Tammerfors, der han vant stavsprang med 4,85 meter. Året etter deltok han ved Sommer-OL for ungdom 2010 i Singapore, der han kom på 6.-plass med 4,85 meter. 
Han kom på 2.-plass ved det belgiske mesterskapet innendørs i 2011, bak Dennis Goossens, og han deltok ved junior-EM i friidrett 2011, der han kom på 8.-plass. Året etter ble han belgisk mester innendørs, dette var hans første belgiske tittel som senior. I juli 2012 deltok han ved junior-VM i friidrett 2012, der han kvalifiserte seg til finalen, men rev tre ganger på åpningshøyden sin (5,00), og ble stående uten gyldig resultat i finalen.   
Belgia deltok i First League ved Lag-EM i friidrett 2014, og Art vant der stavkonkurransen med ny personlig rekord på 5,42 meter. Dette ga Belgia 12 poeng i lagkonkurransen, der de kom på 9.-plass sammenlagt. I juli 2014 vant han det belgiske mesterskapet utendørs, med samme høyde som Thomas Van Der Plaetsen som kom på 2.-plass. Ved Sommer-OL for ungdom 2014 kom han på 6.-plass. Han deltok også ved EM i friidrett 2014, der han kom på 14.-plass i kvalifiseringen, og nådde ikke finalen. 
Ved U23-EM i friidrett 2015 i Tallinn hoppet han 5,30 meter, og kom på 7.-plass. Hans landsmann Ben Broeders deltok også, og kom på 9.-plass. Belgia deltok igjen i First League ved Lag-EM i friidrett 2015 i Tallinn, og Art satte her personlig rekord med 5,65 meter, og kom på 3.-plass i stavkonkurransen, der Konstadínos Filippídis vant med 5,80 meter. Han forsvarte sin belgiske utendørstittel i stavsprang i 2015, da han vant det belgiske mesterskapet i juli. Han beste hopp var på 5,30 meter. Art kvalifiserte seg til VM i friidrett 2015 i Beijing. Der greide han 5,40 på tredje forsøk, og rev deretter tre ganger på 5,55. Han endte dermed på 31.-plass, og ble ikke med i finalen.
Østlig tømmerulv

Beskrivelse

Østlig tømmerulv tilhører de største underartene, spesielt hva kroppslengde angår. Den blir normalt ca. 150-180 cm lang, hode og hale inkludert. Skulderhøyden er typisk ca. 65-85 cm, mens vekten kan komme opp mot ca. 45 kg. Gjennomsnittsvekten for hanner er ca. 35 kg. Tispene er gjerne ca. 15% mindre enn hannene. Pelsen er gjerne sølvgrå eller brungrå, med lysere kremfarget eller lysebrun underpels.
Figulus

Utseende

Ganske små (gjerne 10-20 millimeter) og slanke, blanke, svarte hjortebiller. Kroppen er langstrakt og nokså flat. Som vanlig for gruppen har hannene forstørrede kjever (mandibler), men disse blir ikke svært store i denne slekten. Pronotum er firkantet, bare litt bredere enn langt, vanligvis med en tydelig midtfure, i alle fall i den bakre delen. Beina er korte, leggene (tibiae) utvidete med tenner på utsiden.
Dekkvingene har tydelige punktstriper.

Levevis

I alle fall noen av artene ser ut til å ha et selskapelig levevis, ved at larvene vokser opp sammen i kull, ofte med en av foreldrene til stede. Det skjer en betydelig kannibalisme mellom larvene i slike reir, og foreldrene spiser også noen larver, men reir med foreldrene til stede har likevel flere overlevende larver enn dem uten.

Utbredelse

Slekten finnes i Afrika, Sørøst-Asia og Australia.
Hovedstadens Sygehusfællesskab

Hovedstadens Sygehusfællesskab (H:S) var et dansk helseforetak som ble opprettet 1. januar 1995 med formål å drive helsevesenet i København og Frederiksberg. Det omfattet 5 sykehus samt sykepleierskeutdannelsen.
Som et ledd i Strukturreformen ble Hovedstadens Sygehusfællesskab nedlagt ved utgangen av 2006 og dets oppgaver blir nå ivaretatt av Region Hovedstaden.
Lambert Gas and Gasoline Engine Company

Lambert Gas and Gasoline  Motor Company var et selskap som var grunnlagt av John William Lambert i den senere del av 1800-tallet som en del av konglomeratet Buckeye Manufacturing Company.
21. mars

Navnedag

Bendik, Bengt og Bent har navnedag.
Navnedagen er etter den hellige Benedikt av Nursia som grunnla benediktinerordenen, etter tradisjonen døde han i Monte Cassino 21. mars 547, feires 14. mars i den ortodokse kirke og 11. juli i den katolske kirke
Tromsø arktisk-alpine botaniske hage

Tromsø arktisk-alpine botaniske hage (eller Tromsø botaniske hage)  i Tromsø er med sin beliggenhet på nesten 70 grader nord verdens nordligste. Hagen er en del av Universitetsmuseet i Tromsø ved Universitetet i Tromsø.
Den 18 dekar store hagen, som ble åpnet i juli 1994, ligger sørøst for universitetsområdet, med utsyn til fjellene i øst og sør. Beliggenheten som svarer til nordkysten av Alaska, bringer tankene hen på et ekstremt arktisk klima. En gren av Golfstrømmen går imidlertid opp langs kysten av Nord-Norge og har en modererende innflytelse. Tromsø har derfor relativt mild vinter (januar døgnnormal −3,8°C) og relativt kjølig sommer (juli døgnnormal 11,8°C).
Fra 15. mai til 27. juli er sola over horisonten hele tida. Disse to månedene med midnattssol kompenserer noe for den korte vekstsesongen og de lave temperaturene. Teoretisk antall soltimer er omkring 600 i mai, juni og juli, mens faktisk antall soltimer i gjennomsnitt for hver av disse tre månedene er om lag 200. Fra 21. november til 17. januar går sola aldri over horisonten (mørketid). Snø dekker vanligvis bakken fra oktober-november og akkumulerer til begynnelsen av april. Deretter avtar snødybden gradvis og bakken er som regel bar i midten av mai nær sjøen, mens den kan ligge til langt ut på sommeren i større høyder. Sesongen i Botanisk hage er vanligvis fra slutten av mai til midten av oktober.
Yoshiharu Horii

Karriere

Yoshiharu Horii startet sin profesjonelle karriere i Yanmar Diesel i 1971. Han har tidligere vært trener for Kawasaki Frontale.
Joseph Lebeau

Bakgrunn

Jean fikk sin tidlige utdanning fra en onkel som var sogneprest i Hannut, og ble kontorfunksjonær. Han samlet inn penger for å studere jus ved Université de Liège, og ble kalt til advokatforeningen i 1819.

Karriere

I Liège dannet han en raskt vennskap med Charles Rogier og Paul Devaux, sammen med hvem han grunnla ved Liege i 1824 Mathieu Laensbergh , etterpå Le politique, et tidsskrift som bidro til å forene katolske part med liberale partiet i sin opposisjon til kabinettet, uten manifesting alle åpne misnøye til Det forente kongeriket Nederlandene.
Lebeau var ikke innstilt på noen separasjon av Nederland og Belgia, men augustrevolusjonen av 1830 tvang ham til å gå inn for dette - noe han da gjorde med stor kraft. Han ble sendt av sitt hjemsted til Nasjonalkongressen.
Han ble utenriksminister mars 1831 under Erasme-Louis Surlet de Chokier, som var både regjeringssjef og regent. Ved å foranledige at man valgte Leopold av Sachsen-Coburg som belgiernes konge sikret han seg velvilje fra Storbritannia. Han var medlem av den delegasjon som skulle overbringe den nye konge dokumentet som valget. For ikke å bli mistenkt for å ville oppnå personlige fordeler oppgav han sin ministerpost, men ble under kong Leopold igjen justisminister den 20. oktober 1832. 
Efter uro i april 1834 trakk han seg igjen. Det var tilbakeførelsen til Nederland av deler av hertugdømmene av  Limburg og Luxembourg som skapte strid. Han ble av mange anklaget for å ha sveket belgiske interesser.
Ett år etter kong Leopolds tiltredelse ble han justisminister. Han ble valgt til vararepresentant for Brussel i 1833, og beholdt sitt sete inntil 1848. Meningsbrytinger med kongen førte til at han gikk av i 1834. 
Han ble senere guvernør av provinsen Namur (1838), gesandt til Det tyske forbund (1839). I 1840 dannet han en kortvarig liberal regjering, der han i tillegg til å være statsminister også fungerte som utenriksminister.  Da opposisjonen fra det katolske parti i begge parlamentets kamre vokste mot hans regjering og da kongen nektet å oppløse parlamentet. trådte Lebeau tilbake den 13. april 1841 og med ham nesten hele regjeringen.
Etter dette hadde han ingen statlige embeder, selv om han fortsatte sin energiske støtte til liberale og anti-klerikale tiltak. Han døde i Huy.
Sine

Navn med samme betydning

Hanne, Jane, Janne, Jannicke, Jeanette, Jenny, Johanna, Johanne, Hans, Ivan, Jan, Jens, Jo, Johan, Johannes, John, Johnny, Jon, Jonny m.fl.
III Edition

III Edition er et musikkalbum utgitt med Gary Holton og Stein Groven i 1983 under navnet Gary Holton and Casino Steel.
Dombås Fjellskole

Dombås Fjellskole og Vandrerhjem er en del av Trolltun Gjestegård på Dombås i Dovre. Skolen ble startet som leirskole på helårsbasis i 1968 på Dombås Ungdomsherberge, som et samarbeid mellom Norske Vandrerhjem Region Øst og Dovre kommune. I 1999 ble driften lagt til Trolltun Gjestegård.

Mestring og opplevelser

Dombås Fjellskole mottar elever og klasser stort sett fra hele Midt-, Vest- og Sør-Norge, og tar elevene med på mestring og opplevelser i nasjonalparkene rundt Dombås (Dovre nasjonalpark, Dovrefjell-Sunndalsfjella nasjonalpark, Rondane nasjonalpark, Reinheimen nasjonalpark. Besøk på det kjente fuglereservatet, Fokstumyra naturreservat kan også være aktuelt. Skolen gir innføring i norsk friluftsliv både sommer og vinter. Dombås Fjellskole var pioner i Norge med organiserte moskus-turer. Skolen er lokalisert like ved Dombås skiheiser og Dombås Skiarena.
Chaerocina

Utseende

Middelsstore til store (vingespenn 70-100 millimeter), slanke svermere med spisse forvinger.
Forvingene er gråbrune eller grønne, vanligvis med en smal, rett, brun legdestrek som ender i vingespissen. Bakvingene er gjerne rosa.

Utbredelse

Slekten er utbredt i Afrika.
Sufflør

Sufflør har til oppgave å hviske replikker til skuespillerne i en teaterfremføring i tilfelle neste replikk er glemt. Sufflører blir av og til plassert i en «sufflørkasse» i forkant av scenen.
Åselstad

Åselstad er et tettsted i Norrköping kommune i Östergötlands län i Östergötland i Sverige. I 2010 hadde tettstedet 475 innbyggere.
Kathrine Sørland

Biografi

Kathrine Sørland startet sin karriere i Prestige Modellbyrå som 15-åring. Hun var en ettertraktet modell som hadde mye jobber innen fotografering og moteshow.
I 2002 var hun Norges kandidat til Miss World hvor hun endte på fjerdeplass, og i 2004 deltok hun i Miss Universe, hvor hun endte på en ellevteplass. 
Sørland var hoveddommer i den norske versjonen av realityprogrammet Top Model, og hun var også vertinne i Hallvard Flatlands Casino på TVNorge. Kathrine Sørland har dessuten vært programleder for Motebildet, Sangstjerner, samt Norges styggeste rom på TV3.
Høsten 2013 deltar Sørland i kjendiskonkurransen Skal vi danse på TV 2. Som profesjonelle dansepartner har hun Tom Erik Nilsen . 
Hun giftet seg med eiendomsmegler Andreas Holck i Stavanger domkirke 1. juli 2006. De skilte lag i september 2018. Sammen har de en sønn, Leon, f. 2009.
Den 31. mars 2006 åpnet hun brudekjolebutikken Agape i Oslo sentrum. 
I 2014 gjorde hun sin debut som skuespiller med hovedrollen i del 3 av Robert Rønning sin kortfilmtrilogi Skriften på veggen, hvor hun spiller en fransk Femme fatale i en hyllest til Film noir-sjangeren.
Angevin

Plantagenet

Plantagenet var det første av dynastiene, og oppsto i det 12. århundre. Det styrte England fra 1154 til 1485 (først som Plantagenet, og deretter som husene York og Lancaster), Normandie fra 1144 til 1204, 1346 til 1360 og 1415 til 1450 og Gascogne og Guyenne fra 1153 til 1453. I 1206 avsto de Anjou til den franske kronen.
Navnet Plantagenet kommer fra planten ginst, på latin planta genista. Den første som brukte det var Geoffrey V, greve av Anjou, Henrik II av Englands far, fordi han brukte blomsten som sitt emblem, og ofte bare en blomst på seg. 
Den første som brukte det som etternavn var Richard Plantagenet, faren til Edvard IV og Richard III av England, som tok det i bruk omkring 1448. Navnet ble også brukt om tidligere etterkommere av Geoffrey av Anjou, uten at det er noen historisk bakgrunn for bruken av det; det er bare en praktisk konvensjon for å navngi personer som ikke har etternavn.

Det eldre Capet-Anjou

Det eldre Capet-Anjou var det andre Angevin-dynastiet. Det begynte med Charles, som ble utnevnt til greve av Anjou av sin eldre bror Ludvig IX av Frankrike i 1246. De tilhørte også fyrstehuset Capet, derav dobbeltnavnet. 
I 1266 fikk ble Charles kronet som Karl I av Napoli og Sicilia av paven, mot at han styrtet da daværende herskerne, huset Hohenstaufen. Han ble drevet ut av Sicilia i 1282, men etterkommerne hans fortsatte å styre Napoli. Andre etterkommere styrte Ungarn fra 1308 til 1395 og Polen fra 1370 til 1399. Linjen døde ut med Johanna II av Napoli i 1435.
Hideki Nishimura

Karriere

Hideki Nishimura startet sin profesjonelle karriere i Sanfrecce Hiroshima i 2002. Han har også spilt for Gainare Tottori, Banditonce Kakogawa og Volador Matsue.
Six Sigma

Six Sigma er et kvalitetsstyringssystem utviklet av Motorola. Dette systemet er brukt i mange store selskaper for å forbedre prosesser og forsikre seg om at varene er av god kvalitet.
Brukere av Six Sigma ønsker å forbedre kvaliteten på produktene som en prosess produserer. For eksempel så fokuserer en Six Sigma-ekspert mye tid på å finne måter å måle kvaliteten på slik at man kan se forbedringer. Systemet innebærer å finne feil og reparere prosessene slik at antall produksjonsfeil kan justeres ned. Six Sigma brukere har tre ulike nivåer: Green Belt, Black Belt og Master Black Belt.
Scortizus prodigiosus

Utseende

En liten (ca. 13-18 millimeter) , mørk rødlig hjortebille. Hannenes kjever er omtrent så lange som hodet, med nokså rett ytterkant, langs innerkanten i den ytre delen med én sammenhengende, skarp "kniv" uten tydelige tenner, innenfor denne en rundet uthuling, ved roten med et par knudrete tenner. 
Hodet er avrundet firkantet, foran grunt U-formet innbuktet, med spredte, smale, gule skjell i  midten. Pronotum er ganske blankt, rødlig svart, mye bredere enn langt, avrundet trapeformet, kraftig innsnevret ved roten, med striper av lyse skjell i midten og langs sidene. Dekkvingene er rødlige, betydelig lysere enn pronotum, flekkvis kledt med smale, gule skjell. Beina er mørkt rødlige.

Utbredelse

Arten lever i Andesfjellene i Peru.
Laksevåg forlag

Laksevåg forlag er et forlag basert i Bergen. Forlaget gir blant annet ut lokalhistoriske bøker om Laksevåg bydel og tegneserier. Det driver også tegneserietidsskriftet Serienett, som i 2011 feiret sitt femårsjubileum.
Shoghi Effendi

Liv og virke

Han ble utpekt i sin morfars testamente til Beskytteren for det internasjonale bahai-samfunnet i 1921. Shoghi Effendi studerte ved Balliol College, Oxford ved sin morfars bortgang og begynte som ung mann å forme det verdensvide religiøse samfunnet. Han tok sete i Haifa, Israel.
Hans virksomhet skjedde gjennom bøker, religiøse kommentarer og brev til troende. Han oversatte også bøker av Báb, Bahá'u'lláh og `Abdu'l-Bahár fra arabisk og persisk til engelsk. Han var opptatt av å utbre bahai til flere land. I 1953 startet han en internasjonal tiårskampanje der pionerer ble sendt ut til en rekke land, og det ble holdt internasjonale konferanser i blant annet Stockholm, New Delhi, Chicago og Kampala.
I løpet av hans tid vokste bahai til å bli en verdensreligion med over 400 000 tilhengere i mer enn 200 land.
Ved hans bortgang i 1957 ble ledelsen av bahai midlertidig overlatt til en gruppe på 27, kalt Sakens Hender. I 1963 ble det første valgte styret av Det universelle rettferdighetens hus innsatt som bahai-troens lovgivende forsamling.
Franz Hürth

Bakgrunn

Franz Hürth var sønn av arkitekten Hermann Joseph Hürth og hans hustru Wilhelmine (født Fleischhauer). Hans eldre bror var Theodor Hürth, senere generalpräses for Internationales Kolpingwerk. 
Franz Hürth studerte filosofi og katolsk teologi ved jesuittenes høyskole i Valkenburg aan de Geu i Nederland og jurisprudens i Berlin.

Akademisk virke

I 1918 ble han etterfølger etter August Lehmkuhl som professor for moralteologi i Valkenburg. Der var Karl Rahner blant hans studenter. I i diskusjonen om sterilisering av sinnssyke sent i 1920-årene inntok han en kontrær holdning mot Joseph Mayer og forfektet den fundamentale uforenelighet mellom katolsk moralthologi og eugenikk. 
Høsten 1934 fikk pater Hürth i oppdrag av pave Pius XI å sammen med sin medbror i jesuittorden Johannes Rabeneck forberede en stillingtagen til nasjonalsosialismen for Det hellige officium. Etter et halvt års arbeid hadde de to - i det vesentlige på grunnlag av Adolf Hitlers «Mein Kampf – utarbeidet en fortegnelse over hovedfeilene i denne ideologi, med vekt på dens nasjonalisme, rasisme og totalitaranisme. 
Etter at ordenshøyskolen i Valkenburg ble stengt av Gestapo juli  1942, ble Hürth professor i moralteologi ved Det pavelige universitet Gregoriana i Roma. Der fikk han betydning og innflytelse som moralteologisk rådgiver for pave Pius XII og ble kalt til consultore ved Det hellige officium. På hans forslag kalte pave Johannes XXIII de franske teologene Yves Congar og Henri de Lubac til konsultorer for den teologiske forberedelseskommisjon for det annet vatikankonsil.
NM i hopp uten tilløp 1970

NM i hopp uten tilløp 1970 var en del av NM i friidrett 1970.
Mesterskapet ble arrangert i Eidanger 8. mars. Arrangør var Eidanger IL.
Swamp Thing

Swamp Thing (på norsk også kjent som Sumpvesenet) er en tegneseriefigur skapt av forfatteren Len Wein og tegneren Berni Wrightson for DC Comics i 1971. Hans første opptreden var i en enkeltstående historie for skrekkantologien House of Secrets. I 1972 fikk han sitt eget hefte, som utkom med 24 nummer. I forbindelse med en filmatisering ble serien startet opp igjen i 1982, denne gangen med Martin Pasko som forfatter.
Den britiske forfatteren Alan Moore tok over etter Pasko, og det var her han fikk sitt internasjonale gjennombrudd. Moores historier, som hovedsakelig ble illustrert av Steve Bissette og John Totleben, regnes idag som moderne tegneserieklassikere. En rekke kjente tegnere og forfattere har siden jobbet med serien, bl. a. Rick Veitch, Mark Millar, Grant Morrison, Phil Hester og Brian K. Vaughan.
Fylkesvei 4662

Fylkesvei 4662 går mellom Holtakrossen og Holta i Strand kommune. Veien er 2,8 km lang.
Før 1. januar 2010 hadde veien betegnelsen fylkesvei 519.
Frem til 2019 hadde veien betegnelsen fylkesvei 526.
Huset Wettin

Wettin er en tysk fyrsteslekt. De regjerte som markgrever, kurfyrster og konger av Sachsen i over 800 år. De har også vært konger av Polen, Belgia, Portugal, Storbritannia og Bulgaria. Slekten stammer fra Burg Wettin ved Halle i det nåværende Sachsen-Anhalt.
I 1089 ble slekten landgrever av Meissen, i 1423 kurfyrster av Sachsen og i 1236 også landgrever av Thüringen. I 1485 ble slekten delt i to linjer, den yngre, albertinske linje, regjerte som konger av Polen fra 1697 til 1763 og i Sachsen fra 1806 til 1918.
Den eldre, ernestinske linje tapte i 1547 kurfyrsteverdigheten til albertinerne, men beholdt sin besittelse i Thüringen, som de delte opp i et større antall småstater (ernestinske hertugdømmer). Et av de ernestinske husene, Sachsen-Coburg-Gotha, ble konger av Belgia (fra 1831) og Bulgaria (1908–1946), dessuten i Portugal og fra 1901 i Storbritannia, da dronning Victoria av huset Hannover døde.
Huset Wettins overhode er siden 1968 markgreve Maria Emanuel av Meissen, som overtok etter sin far markgreve Friedrich Christian. Prominente medlemmer av slekten inkluderer dronning Elisabeth II av Storbritannia og Bulgarias tidligere statsminister (og tidligere tsar) Simeon av Sachsen-Coburg-Gotha.
Hjemmefrontens Ledelse

Hjemmefrontens Ledelse var en betegnelse som fra mars 1943 ble tatt i bruk i paroler til befolkningen fra Koordinasjonskomiteen, som ledet den sivile holdningskampen og den faglige motstanden sammen med Kretsen. Fra høsten 1944 ble den brukt av og om det koordinerende ledd mellom den militære motstandsledelsen i Milorg og den sivile motstandsledelsen (Kretsen og Koordinasjonskomiteen).
Samarbeidet ble opprettet i 1943, men Hjemmefrontens Ledelse fikk ikke karakter av et formelt overordnet organ før tidlig i 1945.
Trentino Volley

Trentino Volley er et profesjonelt volleyballag fra Trento-regionen i Italia. Klubben har spilt i øverste divisjon siden 2000. Trentino har to seriegull, ett cupgull og ett supercupgull, i tillegg til at de fra 2009 til 2011 vant Champions League tre ganger på rad, og også vant klubb-VM tre ganger. Under nasjonale konnkurranser heter laget Itas Diatec Trentino, mens det under internasjonale konkurranser heter Trentino PlanetWin653.

Historie

Trentino ble stiftet 23.mai 2000, og kjøpte seg da en plass i øverste serie. Laget åpnet med en 10.-plass i serien, før de året etter ble nr 9. Et vesentlig skille i klubbens historie finner sted i 2007. Sommeren 2007 går laget inn for en ny strategi, der de ønsker et ungt lag med store talenter. Den sommeren hentet klubben for eksempel inn serbiske Nikola Grbic, bulgarerne Matey Kaziyski og Vladmir Nikolov, samt italienske Emanuelle Birarelli. Dette ga raskt resultater, og i 2008 kunne klubben feire sitt første seriegull. Klubben vant også serien i 2011, mens de vant Champions League og klubb-VM i 2009, 2010 og 2011.
Lusofoni

Lusofoni er et uttrykk som brukes om kulturen rundt det portugisiske språk. En lusofon person er en som er portugisisktalende. Ordet stammer fra navnet på den romerske provinsen Lusitania, som omfattet det området som i dag er kjent som Portugal.
Begrepet lusofoni omfatter mer enn bare å være portugisisktalende. Det viser til mennesker med en kulturbakgrunn som er nært knyttet til det portugisiske språket, uavhengig av etniske og geografiske ulikheter. Den lusofone kulturen er en arv fra det portugisiske imperiet. Fortsatt eksisterer det en kulturell og politisk tilknytning mellom landene som tidligere tilhørte dette imperiet, noe som blant annet kommer til uttrykk gjennom Samveldet av portugisiskspråklige land, som ble dannet i 1996.
Den lusofone verden består av Portugal, Angola, Brasil, Kapp Verde, Guinea-Bissau, Macao, Mosambik, São Tomé og Príncipe og Øst-Timor, samt andre portugisisktalende samfunn rundt om i verden. Det er totalt ca 200 millioner mennesker rundt om i verden som er portugisisktalende.
Haplidus

Utseende

Middelsstore, avlange og tynne, brunlige trebukker. Antennene er tynne og kortere enn kroppen, pronotum tønneformet, dekkvingene jevnbrede, beina nokså spinkle.

Utbredelse

Slekten er kjent fra det sørvestlige USA og Mexico.
Hugo Sinzheimer

Liv og virke

Sinzheimer som spesialiserte seg på arbeidsrett og skrev flere verker om temaet, blant annet tariffrett. Han var medlem av nasjonalforsamlingen i Weimar i 1919, som vedtok Weimarforfatningen.
Han hadde en stor innflytelse på utformingen av arbeidsretten og denne delen av grunnloven. Han anses å være «far» til arbeidsretten i Tyskland. Han var inspirert av idealene om verdighet og frihet til hvert enkelt menneske, og han var en humanist i den videste forstand av ordet.
Han sluttet seg til det sosialdemokratiske partiet SPD i 1914. Fra 1920 og fremover var han professor i arbeidsrett og rettssosiologi ved Universitetet i Frankfurt. I 1933 ble Sinzheimer, som var jøde, tvunget til å emigrere til Nederland. Han overlevde den andre verdenskrig med å gå i dekning. Et institutt ved Universitetet i Amsterdam, kalt «Hugo Sinzheimer Institute», er oppkalt etter ham.